Toshkent viloyatining Angren shahrida 2019 yil 30 iyul kuni noma’lum shaxs Chinniobod mahallasi Iltifot ko‘chasida yashovchi 54 yoshli M.X.ning uyiga devor oshish yo‘li bilan kirgan. O‘zbekiston Respublikasi IIV Jamoatchilik va OAV bilan aloqalar boshqarmasi xabariga ko‘ra, bu shaxs uydan 3 500 AQSh dollari va 920 000 so‘m pullarini o‘g‘irlab ketgan. Holat yuzasidan jinoyat ishi qo‘zg‘atilgan. Ko‘rilgan choralar natijasida ushbu jinoyatni Angren shahar 8-mart mahallasida yashovchi 24 yoshli H.U. sodir etganligi aniqlanib, ushlangan. Tergov harakatlari davom etmoqda.